สอบถามค่ะ ประจำเดือนมาตั้งแต่วันที่ 23 พฤจิกายน ถึงวันที่ 5 ธันวาคมยังไม่หยุด ไม่รู้สึกเจ็บท้อง ตรวจภายในก็ไม่พบสิ่งผิดปกติ เคยหามาแล้วหลายครั้งค่ะแต่ก็บอกว่าไม่มีอะไรค่ะ
สวัสดีค่ะ หากมีเลือดออกตั้งแต่วันที่ 23 พ.ย. จนถึง 5 ธ.ค. ถือว่ามีเลือดออกนานผิดปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องไม่ครบ เป็นต้น2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเคยได้ตรวจภายในมาแล้ว ไม่พบอะไรผิดปกติ แสดงว่าไม่ได้เกิดจากการมีโรคของมดลูก หรือมดลูกอักเสบติดเชื้อ แนะนำควรไปตรวจเลือดเพิ่มเติมเพื่อตรวจว่ามีการแข็งตัวของเลือดผิดปกติ หรือมีเกร็ดเลือดผิดปกติ หรือมีภาวะไทรอยด์ผิดปกติหรือไม่ หากตรวจไม่พบโรคทางกายใดๆ ก็อาจเกิดจากการทำงานของรังไข่ที่ผิดปกติได้ ซึ่งการรักษาก็คือการทานยาปรับฮอร์โมนหรือทานยาคุมกำเนิดหรือฉีดยาคุมค่ะ